-Нано буюу аравийн хасах есөн зэрэгтээр хэмжигдэх эсүүдийг ургуулж цахилгааны жижиг хэсгүүд буюу “cell” гэж ярьдаг шүү дээ. Тэр ялтсуудыг хиийдэг юм. Химийн элментүүдийг зөв талстад оруулж угсарснаар цахилгаан дамжуулах чанар нь нэмэгддэг. Элементийн талсжилт өөгүй, хар үгээр бол “гоё” ургах тусмаа электрон дамжуулах чадвар нь нэмэгдэнэ шүү дээ. Бид электроны урсах замыг өөгүй, цэвэрхэн хийхийн тулд нано түвшинд химийн элементүүдийг ургуулах ажлыг хийдэг гэсэн үг. Үүнээс гадна манай компани Япондоо 1-10 мегаватт хүртэл хүчин чадалтай Нарны цахилгаан станц барьдаг. Японы Засгийн газар сүүлийн жилүүдэд сэргээгдэх эрчим хүчийг ашиглах тал дээр түлхүү анхаарч, хөрөнгө хаяж байгаа. Жишээлбэл, Нарны цахилгаан станцаас гарч байгаа эрчим хүчнийг гурав дахин өндөр үнээр худалдан авч, гурав дахин хямд үнээр хэрэглэгчдэд нийлүүлдэг. Өөрөөр хэлбэл, зөрүүг нь Японы Засгийн газар төлдөг гэсэн үг. Манай компани эндээс олж байгаа орлогоо судалгаандаа зориулж, илүү хямд өртгөөр эрчим хүч гаргаж авахыг зорьж байгаа. Тэгэхгүй бол нарнаас энерги гаргаж авахад өртөг өндөртэй шүү дээ.